
s 45. sjednice Vijeća Gradske četvrti Sesvete, održane 26. veljače 2025 ., s početkom u 18.00 sati u Gradskoj četvrti Sesvete – Područni ured gradske uprave Sesvete, Gradska četvrt Sesvete, Trg Dragutina Domjanića 4/II, soba 23.

Nazočni članovi Vijeća Gradske četvrti Sesvete:

Petar Bajan, Željko Blažinović, Marko Brkić, Marko Blažević, Nives Curić, Ivan Dokša, Damir Grgić, Zorica Gregurić, Željko Grbavac, Mihaela Husić, Stjepan Kezerić, Matija Kralj, Magdalena Kozarić Špoljarić, Ivan Krivačić, Vedran Ledinščić, Ines Sosa Meštrović, Damir Pigac, Katarina Petrović

Nenazočni članovi Vijeća Gradske četvrti Sesvete: 
Ivana Vladimira Petric
Nazočni radno, gosti i predstavnici tiska:
Tin Trstenjak – predstavnik Sektora za komunalno redarstva 
Darko Hačko - Voditelj Odjela za sustavno praćenje poslova nadzora i pripremu dokumentacije komunalnog i prometnog redarstva
Goran Horvat – predstavnik Sektora za prometno redarstvo
Stipe Jurić, Nives Polojac - Gradski ured za mjesnu samoupravu, promet, civilnu zaštitu i sigurnost, Područni odsjek Sesvete

Sjednicu Vijeća Gradske četvrti Sesvete otvara predsjednik Vijeća Željko Blažinović, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 18 članova Vijeća. Dalje navodi da je članovima Vijeća e-poštom poslan zapisnik s 44. sjednice Vijeća. Upitao je imaju li primjedbi na zapisnik.
Primjedbi na zapisnik nije bio te je isti usvojen jednoglasno s 18 glasova  „za“.
Izvješće o glasanju za zapisnik s 41. sjednice Vijeća, priloženo je uz ovaj Zapisnik i njegov je sastavni dio.

Predsjednik je u pozivu na sjednicu predložio dnevni red, kako slijedi:

DNEVNI RED 
1. Prijedlog zaključka o izmjeni Plana komunalnih aktivnosti Gradske četvrti Sesvete u 2025.
2. Prijedlog zaključka o prijedlogu utroška sredstava s pozicije uredska oprema i namještaj
3. Prijedlog zaključka o postupku procjene utjecaja zahvata sanacije obale potoka Glavničica, u Adamovcu, na okoliš – davanje mišljenja
4. Prijedlog zaključka o postavljanju korištenih sprava sa dječjeg i fitness igrališta iz Sesvetske Sopnice u Kučilovini
5. Razno
5.1. Izvješće komunalnog i prometnog redarstva za područje Gradske četvrti Sesvete

Predsjednik poziva vijećnike da glasaju o tome da li prihvaćaju dnevni red.
Članovi Vijeća su glasovali te je Vijeće Gradske četvrti Sesvete s 14 glasova „za“ i 1 suzdržan glas prihvatilo dnevni red.
Izvješće o glasanju za dnevni red priloženo je uz ovaj Zapisnik i njegov je sastavni dio.
		Predsjednik predlaže da se točka Razno 5.1. prebaci na početak kako bi predstavnici komunalnog redarstva mogli odgovoriti na pitanja članova Vijeća. Nadalje predlaže da se u dnevni red uvrsti točka: Prijedlog zaključka o Izvješću Mandatnog povjerenstva o mirovanju mandata članu Vijeća Gradske četvrti Sesvete Vinku Batiniću i početku obnašanja dužnosti zamjenika člana Vijeća Marka Blaževića. Također predlaže da se dnevni red dopuni s točkom: Prijedlog zaključka o imenovanju neimenovane  javne površine na području MO Luka u Park sesvetskih branitelja, o imenovanju neimenovane javne površine na području MO Sesvetska Sopnica u Šetnica fra Stipe Karajice, o imenovanju neimenovane  javne površine u Ulicu Antuna Sente te o imenovanju neimenovane  javne površine u Ulicu Drinskih mučenica, na prijedlog članice Vijeća Zorice Gregurić.
		Predsjednik predlaže glasanje o prihvaćanju ovih prijedloga za dopunu dnevnog reda.
Članovi Vijeća su glasovali te je Vijeće Gradske četvrti Sesvete s 18 glasova „za“ jednoglasno prihvatilo dopunu dnevnog reda predmetnim točkama i izmjenu dnevnog reda. 
Izvješće o glasanju za dopunu dnevnog reda s 45. sjednice Vijeća, priloženo je uz ovaj Zapisnik i njegov je sastavni dio.

Predsjednik poziva vijećnike da glasaju o tome da li prihvaćaju takav dnevni red u cijelosti. 
Članovi Vijeća su glasovali te je Vijeće Gradske četvrti Sesvete s 18 glasova „za“ jednoglasno prihvatilo dnevni red. 
Izvješće o glasanju za dnevni red priloženo je uz ovaj Zapisnik i njegov je sastavni dio.

DNEVNI RED 
1. Prijedlog zaključka o Izvješću Mandatnog povjerenstva o mirovanju mandata članu Vijeća Gradske četvrti Sesvete Vinku Batiniću i početku obnašanja dužnosti zamjenika člana Vijeća Marku Blaževiću
2. Prijedlog zaključka o izmjeni Plana komunalnih aktivnosti Gradske četvrti Sesvete u 2025.
3. Prijedlog zaključka o imenovanju neimenovane  javne površine na području MO Luka u Park sesvetskih branitelja, o imenovanju neimenovane javne površine na području MO Sesvetska Sopnica u Šetnica fra Stipe Karajice, o imenovanju neimenovane  javne površine u Ulicu Antuna Sente te o imenovanju neimenovane  javne površine u Ulicu Drinskih mučenica
4. Prijedlog zaključka o postavljanju korištenih sprava sa dječjeg i fitness igrališta iz Sesvetske Sopnice u Kučilovini
5. Prijedlog zaključka o prijedlogu utroška sredstava s pozicije uredska oprema i namještaj
6. Prijedlog zaključka o postupku procjene utjecaja zahvata sanacije obale potoka Glavničica, u Adamovcu, na okoliš – davanje mišljenja
7. Razno
7.1. Izvješće komunalnog i prometnog redarstva za područje Gradske četvrti Sesvete

	Predsjednik daje riječ predstavniku Komunalnog redarstva.
	Darko Hačko ukratko je podnio izvještaj o radu komunalnih i prometnih redara na području Gradske četvrti Sesvete. Zaključno navodi kako se planira formirati Odsjek komunalnog redarstva samo za Gradsku četvrti Sesvete te se predlaže 17 komunalnih  redara s obzirom na veličinu Gradske četvrti Sesvete. 
	U daljnjoj raspravi sudjeluju Zorica Gregurić, Željko Grbavac, Ines Sosa Meštrović, Matija Kralj, Marko Brkić, Nives Curić, Vedran Ledinščić, Magdalena Kozarić Špoljarić, Marko Blažević i Željko Blažinović.
	Darko Hačko navodi da se svi upiti pošalju na mail kako bi se mogli dobiti adekvatni odgovori.
	Predsjednik je zahvalio na dolasku predstavnicima Sektora za komunalno i prometno redarstvo te se prelazi na rad po dnevnom redu.

/ Prelazi se na rad po dnevnom redu /
Ad 1) Prijedlog zaključka o Izvješću Mandatnog povjerenstva o mirovanju mandata članu Vijeća Gradske četvrti Sesvete Vinku Batiniću i početku obnašanja dužnosti zamjenika člana Vijeća Marku Blaževiću

		Predsjednik ukratko obrazlaže prijedlog te navodi kako je Mandatno povjerenstvo suglasno. Potom je otvorio raspravu.
		U raspravi sudjeluje Nives Curić i Željko Blažinović.
	Nakon rasprave, članovi Vijeća su glasovali te je s 18 glasova „za“ jednoglasno donesen:

Zaključak
             o Izvješću Mandatnog povjerenstva o mirovanju mandata članu Vijeća Gradske četvrti Sesvete Vinku Batiniću i početku obnašanja dužnosti zamjenika člana Vijeća Marku Blaževiću
/ Zaključak se prilaže zapisniku sjednice/

Izvješće o glasanju za 1. točku dnevnog reda priloženo je uz ovaj Zapisnik i njegov je sastavni dio.

	Nakon što je ovim zaključkom verificiran mandat zamjeni za člana Vijeća Marku Blaževiću, predsjednik je predložio da položi i potpiše prisegu.
	Marko Blažević prisegnuo je i potpisao prisegu.  

Ad 2) Prijedlog zaključka o izmjeni Plana komunalnih aktivnosti Gradske četvrti Sesvete u 2025.

	Predsjednik ukratko obrazlaže izmjenu Plana komunalnih aktivnosti Gradske četvrti Sesvete u 2025. Potom je otvorio raspravu.
	Daljnje rasprave nije bilo, članovi Vijeća su glasovali te je s 11 glasova „za“ , 5 glasova „protiv“ i 2 suzdržana glasa donesen:
	
Zaključak
o izmjeni Plana komunalnih aktivnosti Gradske četvrti Sesvete u 2024.

/ Zaključak se prilaže zapisniku sjednice/
	
Izvješće o glasanju za 1. točku dnevnog reda priloženo je uz ovaj Zapisnik i njegov je sastavni dio.

Ad 3) Prijedlog zaključka o imenovanju neimenovane  javne površine na području MO Luka u Park sesvetskih branitelja, o imenovanju neimenovane javne površine na području MO Sesvetska Sopnica u Šetnica fra Stipe Karajice, o imenovanju neimenovane  javne površine u Ulicu Antuna Sente te o imenovanju neimenovane  javne površine u Ulicu Drinskih mučenica

	Predsjednik poziva članicu Vijeća Zoricu Gregurić da obrazloži prijedlog. 
	Zorica Gregurić obrazlaže prijedlog koji je već više puta prihvaćen od članova Vijeća.	U daljnjoj raspravi sudjeluju Stjepan Kezerić, Željko Grbavac, Damir Pigac i Željko Blažinović.
	Nakon rasprave, članovi Vijeća su glasovali te s 12 glasova „za“ , 4 glasova „protiv“ i 2 suzdržana glasa donesen:

Zaključak
              o imenovanju neimenovane  javne površine na području Mjesnog odbora Luka u Park sesvetskih branitelja, o imenovanju neimenovane javne površine na području Mjesnog odbora Sesvetska Sopnica u Šetnica fra Stipe Karajice, o imenovanju neimenovane  javne površine u Ulicu Antuna Sente te o imenovanju neimenovane  javne površine u Ulicu Drinskih mučenica

/ Zaključak se prilaže zapisniku sjednice/
	
Izvješće o glasanju za 3. točku dnevnog reda priloženo je uz ovaj Zapisnik i njegov je sastavni dio.

Ad 4) Prijedlog zaključka o postavljanju korištenih sprava sa dječjeg i fitness igrališta iz Sesvetske Sopnice u Kučilovini

	Predsjednik ukratko obrazlaže prijedlog. Potom je otvorio raspravu.
	U raspravi sudjeluju Nives Curić, Matija Kralj i Željko Blažinović. 
	Nakon rasprave, članovi Vijeća su glasovali te s 18 glasova „za“ jednoglasno donesen:

Zaključak
                o postavljanju korištenih sprava sa dječjeg i fitness igrališta iz Sesvetske Sopnice
Kučilovini

/ Zaključak se prilaže zapisniku sjednice/
	
Izvješće o glasanju za 4. točku dnevnog reda priloženo je uz ovaj Zapisnik i njegov je sastavni dio.

Ad 5) Prijedlog zaključka o prijedlogu utroška sredstava s pozicije uredska oprema i namještaj

	Predsjednik ukratko obrazlaže prijedlog. Potom je otvorio raspravu.
	U raspravi sudjeluju Nives Curić, Ines Sosa Meštrović i Željko Blažinović. 
	Daljnje rasprave nije bilo, članovi Vijeća su glasovali te s 18 glasova „za „ jednoglasno donesen:

Zaključak
o prijedlogu utroška sredstava s pozicije uredska oprema i namještaj

/ Zaključak se prilaže zapisniku sjednice/
	
Izvješće o glasanju za 5. točku dnevnog reda priloženo je uz ovaj Zapisnik i njegov je sastavni dio.

Ad 6) Prijedlog zaključka o postupku procjene utjecaja zahvata sanacije obale potoka Glavničica, u Adamovcu, na okoliš – davanje mišljenja

	Predsjednik ukratko obrazlaže prijedlog. Potom je otvorio raspravu.
	Daljnje rasprave nije bilo, članovi Vijeća su glasovali te s 18 glasova „za „ jednoglasno donesen:

Zaključak
         o postupku procjene utjecaja zahvata sanacije obale potoka Glavničica, u Adamovcu, na okoliš – davanje mišljenja

/ Zaključak se prilaže zapisniku sjednice/
	
	
Izvješće o glasanju za 6. točku dnevnog reda priloženo je uz ovaj Zapisnik i njegov je sastavni dio.

Ad 7) Razno

	Predsjednik otvara raspravu.
	Marko Brkić predlaže da se osiguraju sredstva u Planu komunalnih aktivnosti Gradske četvrti Sesvete u 2025. za reprogramiranje semafora u Ulici Ljudevita Posavskog, Bjelovarskoj ulici i Varaždinskoj cesti kako bi se smanjila prometna gužva kroz Sesvete. 
	Stipe Jurić navodi da se rade prometni elaborati za reprogramiranje semafora preko Programa građenja komunalne infrastrukture na području Grada Zagreba u 2025.
	Mihaela Husić predlaže postavu zaštitnih stupića u Ulici Dragutina Domjanića, na području Mjesnog odbora Sesvetski Kraljevec iz sigurnosnih razloga kako bi se zaštitili pješaci i djeca koji svakodnevno prolaze predmetnom ulicom do škole. 
	Željko Blažinović navodi da se pisanim putem pošalje traženo.
	Magdalena Kozarić Špoljarić postavila je upit kada se planira završetak radova u Vinogorskoj  ulici, na području Mjesnog odbora Staro Brestje. 
	Stipe Jurić navodi da je sutra sazvan sastanak u Vodoopskrbi i odvodnji d.o.o. te je pozvana i predsjednica Vijeća Mjesnog odbora Staro Brestje. 
	Ines Sosa Meštrović postavila je upit kada počinje asfaltiranje Ulice krizantema, na području Mjesnog odbora Novo Brestje.
	Stipe Jurić navodi da je najavljeno početkom ožujka.
	Marko Blažinović predlaže da se donese zaključak i traži povećanje broja komunalnih redara samo za Gradsku četvrt Sesvete. 
	Stipe Jurić navodi da se prijedlog teksta zaključka mora poslati pisanim putem prije naredne sjednice.
	Željko Blažinović nadovezao se da se onda pošalje tekst zaključka prije iduće sjednice te će se uvrstiti prijedlog kao točka dnevnog reda. 
	Željko Grbavac da li imamo informacije o reorganizaciji Gradske četvrti Sesvete što gradska vlast predlaže. 
	Stipe Jurić navodi da neće biti reorganizacija gradskih četvrti već Područnih odsjeka unutar Gradskog ureda za mjesnu samoupravu, promet, civilnu zaštitu i sigurnost.
	Matija Kralj nadovezao se na prijedlog zaključka za traženje dodatnih komunalnih redara za Sesvete, te apelira da je potrebno se usuglasiti oko definicije većih mjesnih odbora da li je to stanovništvo ili površina. Smatra kako bi se trebalo u dogovoru s predsjednikom i potpredsjednikom napraviti tekst zaključka kako bi se jednoglasno podržao prijedlog na korist svih građana Sesveta. 
	Željko Blažinović navodi da neka se prijedlog pošalje u pisanom obliku.
	Matija Kralj prošlu sjednicu je izglasan prijedlog za Urbanistički plan uređenja Soblinec te su naše primjedbe djelomično prihvaćene. Nadalje navodi da mora izraziti nezadovoljstvo jer su zanemarena cestovna odnosno prometna infrastruktura te komunalna infrastruktura naglasak na kanalizaciju. Također navodi da mu je drago da je prihvaćen prijedlog za izgradnju Dječjeg vrtića da se povećaju kapaciteti međutim dosta toga ostalo je nedorečeno. Navodi kako se na površini od 10000 m2 planira izgraditi objekt i popratni sadržaji za Javnu vatrogasnu postrojbu Sesvete i dječji vrtić te smatra da i iz praktičnih razloga nema smisla jedno pored drugog raditi. 
	Vedran Ledinščić postavio je upit vezano za rušenje objekta mjesne samouprave u Šašinovcu. Nadalje navodi kako se na sportskom igralištu kod Gimnazije Sesvete već u više navrata mijenjalo golovi i da li se može tražiti kvalitetniji golovi. 
	Željko Blažinović navodi da bi na pitanje kvalitete golova trebala odgovoriti Podružnica Zrinjevac.
	
/ Stjepan Kezerić odlazi sa sjednice u 19,25/

	Željko Grbavac postavio je upit vezano za prostor KUD-a Sesvete. Nadalje postavlja pitanje za parkiralište kod Gimnazije Sesvete.
	Marko Brkić nadovezao se na košnju tog dijela zelene površine kod Gimnazije Sesvete s obzirom da privatni suvlasnik čestice ne održava svoju privatni dio parcele da mu se pošalje svaki puta račun za košnju predmetne čestice. 
	Stipe Jurić navodi da Gradski ured za upravljanje imovinom i stanovanje treba izdati nalog za košnju dijela parcele u vlasništvu Grada Zagreba. Nadalje navodi da se pisanim putem dostavi traženo. 
	Željko Blažinović poziva sve da prisustvuju obilasku bivše tvornice Sljeme.


	Vijeće je završilo s radom u 19,32


Mihaela Husić pisanim putem dostavlja vijećničko pitanje, koje glasi:

1. Molim Vas da pod točku razno uvrstite i pritužbu građana zbog loše izvedenih radova na ulici Dragutina Domjanića. Naime, ulica je nanovo asfaltirana, ali je razina kolnika i nogostupa sada izjednačena i vrlo opasna po djecu koja tuda idu u školu i iz škole kući. Kako zbog nedostatka parking se parkiraju i auti na nogostup, što u blizini škole, što u blizini vrtića, djeca su primorana hodati po cesti. Ulica je dosta uska i školski autobus i automobil se teško mimoilaze, pa zbog toga se voze i po nogostupu. Molim da se uz rub nogostupa prema kolniku u dužini od Školske ulice sve do ulice Ive Politea postave stupići, koji bi ipak malo zaštitili pješake od vozila.

	
KLASA: 024-08/24-002/47
URBROJ: 251-13-11-12/004-24-2
Sesvete, 26. veljače 2025.  				                            Predsjednik Vijeća
Zapisnik sastavila:							Gradske četvrti Sesvete

Nives Polojac					    	                           Željko Blažinović 

Točka 1. Točka 2. Točka 3. Točka 4. Točka 5. Točka 6.

Damir Pigac

+ + + + 0 + + + +

Ivan Krivačić

+ + + + 0 - + + +

Nives Curić

+ + + + - - + + +

Vedran Ledinščić

+ + + + - - + + +

Mihaela Husić

+ + + + - - + + +

Magdalena Kozarić Špoljarić

+ + + + - - + + +

Stjepan Kezerić

+ + + + + + + + +

Marko Brkić

+ + + + + + + + +

Željko Blažinović

+ + + + + + + + +

Petar Bajan

+ + + + + + + + +

Katarina Petrović

+ + + + + + + + +

Željko Grbavac

+ + + + + + + + +

Matija Kralj

+ + + + + + + + +

Ivana Vladimira Petric

N.P. N.P. N.P. N.P. N.P. N.P. N.P. N.P. N.P.

Marko Blažević

+ + + + + + + + +

Ines Sosa Meštrović 

+ + + + + + + + +

Zorica Gregurić

+ + + + + + + + +

Damir Grgić

+ + + + + + + + +

Ivan Dokša

+ + + + + + + + +

 ZA = +

PROTIV = -

SUZDRŽAN = 0

NIJE PRISUTAN = N.P.


